CELEX: 32003L0034
Language: mt
Date: 2003-05-26 00:00:00
Title: Id-Direttiva 2003/34/KE tal-Parlament Ewropew u tal-Kunsill tas-26 ta’ Mejju 2003 li temenda għat-23 darba d-Direttiva tal-Kunsill 76/769/KEE dwar ir-restrizzjonijiet fuq il-marketing u l-użu ta’ ċerti sustanzi u preparazzjonijiet perikolużi (sustanzi kklassifikati bħala karċinoġeni, mutaġeni jew sustanzi tossiċi għar-riproduzzjoni — c/m/r)

Avviż Legali Importanti

|

32003L0034

Official Journal L 156 , 25/06/2003 P. 0014 - 0016

		Id-Direttiva 2003/34/KE tal-Parlament Ewropew u tal-Kunsilltas-26 ta’ Mejju 2003li temenda għat-23 darba d-Direttiva tal-Kunsill 76/769/KEE dwar ir-restrizzjonijiet fuq il-marketing u l-użu ta’ ċerti sustanzi u preparazzjonijiet perikolużi (sustanzi kklassifikati bħala karċinoġeni, mutaġeni jew sustanzi tossiċi għar-riproduzzjoni — c/m/r)IL-PARLAMENT EWROPEW U L-KUNSILL TA’ L-UNJONI EWROPEA,Wara li kkunsidraw t-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu,Wara li kkunsidraw l-proposta mill-Kummissjoni [1],Wara li kkunsidraw l-opinjoni tal-Kumitat Ekonomiku u Soċjali Ewropew [2],Filwaqt li jaġixxu skond il-proċedura preskritta fl-Artikolu 251 tat-Trattat [3], fid-dawl tat-test konġunt approvat mill-Kumitat ta’ Konċiljazzjoni fis-17 ta’ Marzu 2003,Billi:(1) Taħt l-Artikolu 14 tat-Trattat, żona mingħajr fruntieri interni għandha tiġi stabbilita li fiha il-moviment liberu ta’ merkanzija, persuni, servizzi u kapital huwa assigurat.(2) Fid-29 ta’ Marzu 1996 il-Parlament Ewropew u l-Kunsill adottaw id-Deċiżjoni Nru 646/96/KE li tadotta pjan ta’ azzjoni biex jikkumbatti l-kanċer fil-qafas għall-azzjoni fil-qasam tas-saħħa pubblika (1996 sa 2000) [4].(3) Biex titejjeb il-protezzjoni tas-saħħa u s-sigurtà tal-konsumatur, sustanzi klassifikati bħala karċinoġeni, mutaġeniċi jew tossiċi għar-riproduzzjoni u l-preparazzjonijiet li jkun fihom dawn is-sustanzi m’għandhomx jitqiegħdu fis-suq għal użu mill-pubbliku ġenerali. Il-Kummissjoni għandha tibgħat kemm jista’ jkun malajr proposta li tipprojbixxi l-użu tal-prodotti li jkun fihom dawk is-sustanzi, meta jkun hemm evidenza xjentifika li huma rilaxxati minn dawn il-prodotti li jwasslu għall-esposizzjoni ta’, u r-riskju għal, l-pubbliku ġenerali.(4) Id-Direttiva 94/60/KE tal-Parlament Ewropew u tal-Kunsill ta’ l-20 ta’ Diċembru 1994 li temenda għall-14-il darba d-Direttiva 76/769/KEE [5] tistabbilixxi, fil-forma ta’ Appendiċi li jikkonċerna l-punti 29, 30 u 31 ta’ l-Anness I li jinsab mad-Direttiva 76/769/KEE [6], lista li fiha sustanzi klassifikati bħala karċinoġeni, mutaġeniċi u tossiċi għar-riproduzzjoni tal-kategorija 1 jew 2. Dawk is-sustanzi u preparazzjonijiet li jkun fihom dawk is-sustanzi m’għandhomx jitqiegħdu fis-suq għall-użu mill-pubbliku ġenerali.(5) Id-Direttiva 94/60/KE tipprovdi li l-Kummissjoni għandha tibgħat lill-Parlament Ewropew u lill-Kunsill proposta biex testendi din il-lista mhux aktar tard minn sitt xhur wara l-pubblikazzjoni ta’ adattazzjoni tal-progress tekniku ta’ l-Anness I li jinsab mad-Direttiva tal-Kunsill 67/548/KEE tas-27 ta’ Ġunju 1967 dwar l-approssimazzjoni tal-liġijiet, regolamenti u dispożizzjonijiet amminstrattivi dwar il-klassifikazzjoni, l-imballaġġ u l-ittikkettjar ta’ sustanzi perikolużi [7], li fihom sustanzi klassifikati bħala karċinoġeniċi, mutaġeniċi jew tossiċi għar-riproduzzjoni tal-kategorija 1 jew 2.(6) Id-Direttiva tal-Kummissjoni 98/98/KE tal-15 ta’ Diċembru 1998 li tadatta għall-progress tekniku għall-25 darba id-Direttiva tal-Kunsill 67/548/KEE [8], li b’mod partikolari tadatta l-Anness I hemm mehmuz, fiha 20 sustanza klassifikati ġodda bħala karċinoġeniċi, mutaġeniċi jew tossiċi għar-riproduzzjoni tal-kategorija 1 jew 2, u d-Direttiva tal-Kummissjoni 2000/32/KE tad-19 ta’ Mejju 2000 li tadatta għall-progress tekniku għas-26 darba d-Direttiva tal-Kunsill 67/548/KEE [9], li b’mod partikolari tadatta l-Anness I hemm mehmus, fiha żewġ sustanzi ġodda klassifikati bħala karċinoġeniċi, mutaġeniċi jew tossiċi għar-riproduzzjoni tal-kategorija 1 jew 2. Dawn is-sustanzi għandhom jiżdiedu mal-punti 29, 30 u 31 ta’ l-Appendiċi ta’ l-Anness I li jinsab mad-Direttiva 76/769/KEE.(7) Ittieħed kont tar-riskji u l-vantaġġi tas-sustanzi hekk klassifikati ġodda.(8) Din id-Direttiva għandha tapplika mingħajr preġudizzju għall-leġislazzjoni tal-Komunità li tippreskrivi l-ħtiġiet minimi għall-protezzjoni tal-ħaddiema li jinsabu fid-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri biex jinkoraġġixxu titjib fis-sigurtà u s-saħħa tal-ħaddiema fuq ix-xogħol [10], u direttivi individwali bbażati fuqha, b’mod partikolari d-Direttiva tal-Kunsill 90/394/KEE tat-28 ta’ Ġunju 1990 dwar il-protezzjoni ta’ ħaddiema minn riskji relatati ma’ l-esposizzjoni ta’ karċinoġeni fuq ix-xogħol [11],ADOTTAW DIN ID-DIRETTIVA:Artikolu 1Is-sustanzi elenkati fl-Anness għandhom jiżdiedu ma’ dawk elenkati fl-Appendiċi, taħt il-punti 29, 30 u 31 rispettivament, ta’ l-Anness I li jinsab mad-Direttiva 76/769/KEE.Artikolu 21. L-Istati Membri għandhom jadottaw u jippublikaw mhux aktar tard mill-15 ta’ Lulju 2004 il-liġijiet, regolamenti u dispożizzjonijiet amministrattivi meħtieġa biex jikonformaw ma’ din id-Direttiva. Għandhom minnifih jinfurmaw b’dan lill-Kummissjoni.Għandhom japplikaw dawn il-miżuri mill-15 ta’ Jannar 2005.2. Meta l-Istati Membri jadottaw dawn il-miżuri, għandu jkun fihom referenza għal din id-Direttiva jew ikunu akkumpanjati b’dik ir-referenza fl-okkazzjoni tal-pubblikazzjoni uffiċjali tagħhom. Il-metodi ta’ kif issir dik ir-referenza għandhom ikunu preskritti mill-Istati Membri.Artikolu 3Din id-Direttiva għandha tidħol fis-seħħ fl-20 jum mill-pubblikazzjoni tagħha fil-Ġurnal Uffiċjali ta’ l-Unjoni Ewropea.Artikolu 4Din id-Direttiva hija indirizzata lill-Istati Membri.Magħmula fi Brussel, fis-26 ta’ Mejju 2003.Għall-Parlament EwropewIl-PresidentP. CoxGħall-KunsillIl-PresidentG. Drys[1] ĠU C 213 E, tal-31.7.2001, p. 263.[2] ĠU C 311, tas-7.11.2001, p. 7.[3] Opinjoni tal-Parlament Ewropew tal-5 ta’ Frar 2002 (ĠU C 284 E, tal-21.11.2002, p. 88), Pożizzjoni Komuni tal-Kunsill tat-3 ta’ Ġunju 2002 (ĠU C 197 E, ta’ l-20.8.2002, p. 1) u Deċiżjoni tal-Parlament Ewropew ta’ l-10 ta’ Ottubru 2002 (għada mhux ippublikata fil-Ġurnal Uffiċjali). Deċiżjoni tal-Parlament Ewropew tas-27 ta’ Marzu 2003 u Deċiżjoni tal-Kunsill tat-8 ta’ April 2003.[4] ĠU L 95, tas-16.4.1996, p. 9. Deċiżjoni mħassra bid-Deċiżjoni Nru 1786/2002/KE tal-Parlament Ewropew u tal-Kunsill (ĠU L 271, tad-9.10.2002, p. 1).[5] ĠU L 365, tal-31.12.1994, p. 1.[6] ĠU L 262, tas-27.9.1976, p. 201. Direttiva kif l-aħħar emendata bid-Direttiva 2003/11/KE tal-Parlament Ewropew u tal-Kunsill (ĠU L 42, tal-15.2.2003, p. 45).[7] ĠU C 196, tas-16.8.1967, p. 1. Direttiva kif l-aħħar emendata bid-Direttiva tal-Kummissjoni 2001/59/KE (ĠU L 225, tal-21.8.2001, p.1).[8] ĠU L 355, tat-30.12.1998, p. 1. Direttiva kif emendata bid-Deċiżjoni tal-Kummissjoni 2000/368/KE (ĠU L 136, tat-8.6.2000, p. 108).[9] ĠU L 136, tat-8.6.2000, p. 1.[10] ĠU L 183, tad-29.6.1989, p. 1.[11] ĠU L 196, tas-26.7.1990, p. 1. Direttiva kif l-aħħar emendata bid-Direttiva 38/1999/KE (ĠU L 138, ta’ l-1.06.99, p. 66.)--------------------------------------------------L-ANNESSPunt 29 — Karċinoġeni: kategorija 2Sustanzi | Numru ta' l-Indiċi | Numru KE | Numru SAK |Cobalt dichloride | 027–004–00–5 | 231–589–4 | 7646–79–9 |Cobalt sulphate | 027–005–00–0 | 233–334–2 | 10124–43–3 |Cadmium fluoride | 048–006–00–2 | 232–222–0 | 7790–79–6 |Chrysene | 601–048–00–0 | 205–923–4 | 218–01–9 |Benzo[e]pyrene | 601–049–00–6 | 205–892–7 | 192–97–2 |2,2'-Bioxirane; 1,2:3,4-diepoxybutane | 603–060–00–1 | 215–979–1 | 1464–53–5 |2,3-Epoxypropan-1-ol; glycidol | 603–063–00–8 | 209–128–3 | 556–52–5 |2,4-Dinitrotoluene [1]; dinitrotoluene [2]; dinitrotoluene, grad tekniku | 609–007–00–9 | 204–450–0 [1] | 121–14–2 [1] |246–836–1 [2] | 25321–14–6 [2] |2,6-Dinitrotoluene | 609–049–00–8 | 210–106–0 | 606–20–2 |Hydrazine-tri-nitromethane | 609–053–00-X | 414–850–9 | – |Azobenzene | 611–001–00–6 | 203–102–5 | 103–33–3 |o-Dianisidine bbażat fuq kuluri azo; 4,4'-diarylazo–3,3'–dimethoxybiphenyl kuluri bl-eċċezzjoni ta' dawk imsemmija x'imkien ieħor fl-Anness I li jinsab mad-Direttiva 67/548/KEE | 611–029–00–9 | – | – |kuluri bbażati fuq o-Tolidine; 4,4'-diarylazo-3,3'-kuluri dimethylbiphenyl, bl-eċċezzjoni ta' dawk imsemmija x'imkien ieħor fl-Anness I li jinsab mad-Direttiva 67/548/KEE | 611–030–00–4 | – | – |1,4,5,8-Tetraaminoanthraquinone; C. I. Disperse Blue 1 | 611–032–00–5 | 219–603–7 | 2475–45–8 |Punt 30 — Mutaġeni kategorija 2Sustanzi | Numru ta' l-indiċi | Numru KE | Numru SAK |Cadmium fluoride | 048–006–00–2 | 232–222–0 | 7790–79–6 |Cadmium chloride | 048–008–00–3 | 233–296–7 | 10108–64–2 |2,2'-Bioxirane; 1,2:3,4-diepoxybutane | 603–060–00–1 | 215–979–1 | 1464–53–5 |Punt 31 — Tossiċi għar-riproduzzjoni: kategorija 2Sustanzi | Numru ta' l-indiċi | Numru KE | Numru CAS |Cadmium fluoride | 048–006–00–2 | 232–222–0 | 7790–79–6 |Cadmium chloride | 048–008–00–3 | 233–296–7 | 10108–64–2 |2,3-Epoxypropan-1-ol; glycidol | 603–063–00–8 | 209–128–3 | 556–52–5 |2-Methoxypropanol | 603–106–00–0 | 216–455–5 | 1589–47–5 |4,4'-isobutylethylidenediphenol; 2,2-bis (4'-hydroxyphenyl)-4-methyl- pentane | 604–024–00–8 | 401–720–1 | 6807–17–6 |2-Methoxypropyl acetate | 607–251–00–0 | 274–724–2 | 70657–70–4 |Tridemorph (ISO); 2,6-dimethyl-4-tridecylmorpholine | 613–020–00–5 | 246–347–3 | 24602–86–6 |Cycloheximide | 613–140–00–8 | 200–636–0 | 66–81–9 |--------------------------------------------------